**FIZIKA/ĶĪMIJA/BIOLOĢIA  
(augstākais mācību satura apguves līmenis)**

### Izmēģinājuma darbs

**Izmēģinājuma mērķis** ir iepazīties ar Valsts pārbaudījumu informācijas sistēmas (VPS) lietošanu testveida uzdevumu (1.daļa) un atvērta uzdevuma (2.daļa) izpildē, praktiski darbojoties VPS vidē.

**17. decembrī plkst. 14.00\***

Skolēni izmēģinājuma darbu fizikā/ķīmijā/bioloģijā (augstākais mācību satura apguves līmenis) veic **tiešsaistē** **2024. gada 17. decembrī** no plkst. 14.00 Valsts pārbaudījumu informācijas sistēmā <https://eksameni.vps.gov.lv/> (turpmāk – Eksāmena vide).

#### Izmēģinājuma darba saturs

Darbam ir viens variants.

Skolēniem jāveic 20 uzdevumi darba 1. daļā, 1 uzdevums 2. daļā.

##### Izmēģinājuma darba materiāli

Skolēnam

* dators ar interneta pieslēgumu un *Google Chrome* pārlūkprogrammu (vēlama pēc iespējas jaunāka versija). Izmantojamas arī citas populāras interneta pārlūkprogrammas;
* teksta redaktora programmatūra (piemēram, *MS Word*);
* izklājlapu apstrādes programmatūra (piemēram, *MS Excel*);
* iespēja augšupielādēt sagatavotos attēlus.

**Piezīme**: viens dators kopā ar programmatūru uz katriem 15 skolēniem tiek sagatavots rezervē un ieslēgts pirms darba norises sākuma.

**\* Iespējamas izmaiņas!** Lūgums dienu pirms izmēģinājuma darba norises un norises dienā **pārbaudīt** [VISC Lietotāju atbalsta dienesta tīmekļa vietni](https://atbalsts.refined.site/space/VPS), vai nav veiktas izmaiņas!

**Skolēna darbavietas sagatavošana darbam:**

A4 lapa pierakstiem un informācija ar skolēna kārtotāja kodu un autentifikācijas kodu darbam Eksāmena vidē.

Izmēģinājuma darba vadītājam jākontrolē skolēnu datori.

**Iespējamās problēmsituācijas:**

* Ja darba laikā notiek interneta savienojuma kļūda vai kādi citi traucējumi, skolēnam pārtraukto darbu ir iespēja turpināt, ierakstot pārbaudījumu vides saiti interneta pārlūkprogrammā un atkārtoti pieslēdzoties Eksāmenu videi. Darba izpildes laiks netiek pagarināts.
* Ja rodas individuālas tehniskas problēmas, palīdzību skolēniem sniedz izmēģinājuma darba vadītājs vai izglītības iestādes IT speciālists.
* Skolēnam atkārtoti atsākot darbu, izmēģinājuma darba vadītāja var būt nepieciešams atkārtoti ievadīt darba uzsākšanas paroli.
* Ja rodas tehniskas problēmas lielam skaitam skolēnu, izglītības iestāde par problēmām ziņo [VISC Lietotāju atbalsta dienestam](https://atbalsts.refined.site/space/VPS) (t. 66051908).

**Izmēģinājuma darba norise**

|  |  |  |  |
| --- | --- | --- | --- |
| **Daļa** | **Izpildes laiks,**  **min** | **Datums** | **Laika intervāls daļas izpildei\*\*** |
| 1. daļa. Zināšanas un izpratne | 30 | 17.decembris | 14.00 – 15.00 |
| 1. daļa. Prasmes | 20 | 14.20 – 15.45 |

\*\*Skolēns drīkst pabeigt pirmo daļu arī ātrāk un uzsākt nākamās daļas pildīšanu atbilstoši norādītajam laika intervālam. Nākamās daļas izpildi nevarēs uzsākt ātrāk, kā grafikā norādīts.

Nākamās daļas izpildes laiks šajā gadījumā netiek pagarināts.

**Katram skolēnam nedaudz var atšķirties daļas uzsākšanas un pabeigšanas laiks.**

* Ja tehnisku iemeslu dēļ daļas izpildi uzsāk vēlāk, tad daļas izpildes laiks ir ne ilgāks par norādīto daļas beigu izpildes laiku.
* Ja daļas izpildi nav iespējams uzsākt 15 min. laikā no norādītā laika, norises vadītājs nekavējoties informē [VISC Lietotāju atbalsta dienestu](https://atbalsts.refined.site/space/VPS).
* Ja darbu nevar uzsākt pusstundas laikā, tad izmēģinājuma darbā var nepiedalīties.

Izmēģinājuma darba vadītājs periodiski izmēģinājuma darba laikā, kā arī problēmu gadījumā pārliecinās, vai [Lietotāju atbalsta dienesta tīmekļa vietnē](https://atbalsts.refined.site/space/VPS) jeb <https://ej.uz/atbalstsvps> nav ievietots paziņojums par izmaiņām darba norisē.

|  |  |
| --- | --- |
|  |  |
| 16.decembris | **Izglītības iestādes IT speciālists un/vai izglītības iestādes vadītāja nozīmētā persona**   * Pārliecinās, ka izglītības iestādes pārbaudījuma norises telpā (turpmāk – telpā) maksimāli 15 skolēnu darba vietas (darbstacijas) ir darba kārtībā (**atbilstoši nokonfigurētas** un tajās ir uzinstalēta **visa nepieciešamā programmatūra**) un ir stabils interneta pieslēgums; * Rezervei sagatavo papildu vienu darba vietu. * Līdz izmēģinājuma darba norises dienai, t.i., **16. decembra 23:59, vps.gov.lv vidē katra izglītības iestāde**, kas piedalīsies izmēģinājuma darbā, **reģistrē vismaz vienu norises vadītāju** (lai process būtu maksimāli pietuvināts īstajiem eksāmeniem, vēlams reģistrēt tik vadītājus, cik telpās notiek izmēģinājuma darbs. * Sagatavoto informāciju atdod izmēģinājuma darba vadītājam. |
| 17.decembris 13.00 – 13.30 | **Izglītības iestādes vadītājs**   * VPS sistēmas sadaļā “**Norises**” fizikas/bioloģijas/ķīmijas izmēģinājuma darba sadaļā “**Kārtotāji**” lejupielādē izmēģinājuma darba skolēnu sarakstu – vārdu, uzvārdu, kārtotāja kodu un autentifikācijas kodu; * Izmantojot sarakstu, izdrukā kodu sarakstu, to sagriež tā, lai katram skolēnam varētu izsniegt nepieciešamo informāciju autentifikācijai;   **Izmēģinājuma darba vadītājs**   * Atbilstoši kodu numuru secībai uz darba galdiem novieto baltu lapu un informāciju ar skolēna vārdu, uzvārdu, lietotājvārdu (kārtotāja kodu) un paroli (autentifikācijas kodu), kā arī lapu ar piemēriem, atļautajām vietnēm, darba norises laikiem; * Pierakstās [https://vps.gov.lv](https://vps.gov.lv/) vidē. Sadaļā "Kontrole" / "Aktīvās norises" izvēlas darba veidu (Centralizētais eksāmens) un norises dienu (17.12.2024.). Spiež pogu “Meklēt” un izvēlas attiecīgā izmēģinājuma darbu (fizika/ķīmija/bioloģija), izgūst izmēģinājuma darba  **paroli, kuru nedrīkst nevienam izpaust** (šī parole izmēģinājuma darba vadītājam būs jāievada katra skolēna datorā pirms darba uzsākšanas vai darba atsākšanas pēc pārtraukuma). |
| 13.30 | **Skolēni**   * Ienāk telpā pa vienam un dodas pie darba galda, uz kura ir norādīts viņa vārds un uzvārds.   **Izmēģinājuma darba vadītājs**   * Pieejot pie skolēna darba galda, pārbauda, vai skolēns apsēdies savā norādītajā vietā (salīdzina datus ar norādēm uz darba galda). |
| 13.40 | **Izmēģinājuma darba vadītājs**  iepazīstina skolēnus ar izmēģinājuma darba norisi.   * Izmēģinājuma darba uzdevumu izpildes laiku atbilstoši valsts pārbaudes darbu norises darbību laikiem kontrolē Eksāmena vide. Laika atskaite sākas no darba daļas pirmreizējās atvēršanas. * Uzdevumu teksti ir pieejami Eksāmena vidē. Visas atbildes jāiesniedz Eksāmena vidē, ievadot tās attiecīgajos laukos sistēmā. * Pārvietojoties starp lapām, nepieciešams izmantot tam paredzētās pogas “**Tālāk”** vai **“Uz pārskatu”.** Pabeidzot darbu, ir jānospiež poga **“Iesniegt darbu”** un tikai tad var aizvērt pārlūkprogrammu. * Atbildes tiek automātiski saglabātas reizi 3 minūtēs un iesniedzot darbu. * Pēc pogas “Iesniegt darbu” nospiešanas attiecīgā daļa vairs nebūs pieejama izpildei, t.i., tās izpilde būs pabeigta. * Ja skolēns nav pabeidzis daļu norādītajā laikā pēc tās uzsākšanas, daļa automātiski tiek slēgta un kārtotājam nav iespējas to turpināt. * Pirmās daļas izpildei atvēlētais laiks ir 30 minūtes. Ja skolēns pirmo daļu ir veicis ātrāk, viņš var pāriet pie otrās daļas izpildes, klikšķinot uz pogas “Uzsākt” – 2. daļa “Prasmes”. Otro daļu **nevar** sākt ātrāk kā plkst. 14.20. |
| 13.50 | **Izmēģinājuma darba vadītājs**   * Uzaicina skolēnus ieslēgt datorus (ja datori nav jau ieslēgti).   **Skolēni**   * Autorizējas darbam datorā un interneta pārlūkprogrammā atver vietni <https://eksameni.vps.gov.lv>; * Pieslēdzas Eksāmena videi, izmantojot piešķirto kārtotāja kodu un autentifikācijas kodu; * Pārliecinās par datu pareizību – Eksāmena vidē skolēnam parādās tikai viņa pirmais vārds un uzvārds.   **Izmēģinājuma darba vadītājs** **vai IT speciālists**   * Katra skolēna datorā ievada piešķirto darba uzsākšanas paroli.   **Skolēni**   * Pārliecinās, ka ir pieejams pārbaudījums (ar brīdinājumu, ka uzsākšanas laiks ir plkst. 14.00). Ja pārbaudījums nav pieejams, tad ziņo par to izmēģinājuma darba vadītājam vai atjauno (*refresh*) lapu. |
| 14.00–14.30  (30 min) | **Izmēģinājuma darba vadītājs**   * Uzaicina skolēnus klikšķināt uz pogas “**Uzsākt**” – 1. daļu; * Pārliecinās, ka skolēni ir uzsākuši darba izpildi Eksāmena vidē konkrētajā izmēģinājuma darba daļā.   **Skolēni**   * Veic darba 1. daļu; * Ja skolēns pirmo daļu ir veicis ātrāk, viņš var pāriet pie otrās daļas uzdevumiem, klikšķinot uz pogas “**Uzsākt**” – 2. daļu. Otro daļu **nevar** sākt ātrāk par 14.20. |
| 14.20 | **Izmēģinājuma darba vadītājs**  Brīdina, ka līdz 1. daļas izpildes beigām palikušas 10 minūtes un izpildes laiks tiks automātiski pārtraukts. |
| 14.30 | **Izmēģinājuma darba vadītājs**   * Paziņo 1. daļas beigas; * Uzaicina skolēnus klikšķināt uz pogas “**Uzsākt**” – 2. daļu;   Pārliecinās, ka skolēni ir uzsākuši darba izpildi Eksāmena vidē konkrētajā izmēģinājuma darba daļā. |
| 14.30–14.50  (20 min) | Skolēni veic izmēģinājuma darba 2. daļu “Prasmes”. Pēc 2. daļas uzsākšanas 1. daļa vairs nav pieejama.  Kad skolēns ir beidzis 2. daļu, viņš iesniedz darbu.  **Skolēni**, kuri ātrāk izpildījuši un iesnieguši 2. daļu, izrakstās no izmēģinājuma darba vides un drīkst atstāt telpu. |
| 14.40 | **Izmēģinājuma darba vadītājs**  Brīdina, kad līdz 2. daļas izpildes beigām palikušas 10 minūtes un izpildes laiks tiks automātiski pārtraukts. |
| 14.50 | **Izmēģinājuma darba vadītājs**   * Paziņo izmēģinājuma darba beigas; * Savāc visas izdalītās lapas.   **Skolēni**   * Pēc izmēģinājuma darba visu daļu iesniegšanas izrakstās no Eksāmena vides; * Atstāj telpu. |

**Palīglīdzekļi, kurus atļauts izmantot visā izmēģinājuma darba laikā**

* Zinātniskais kalkulators
* Lineāls
* Tumši zila vai melna pildspalva
* A4 formāta papīra lapa melnrakstam
* Izmēģinājuma darba laikā atļauts lietot līdzi paņemto ūdeni
* Datu buklets